
Ajuts als/les estudiants d’Educació Secundaria Obligatòria, Batxillerat, Cicles formatius o de la Universitat del municipi de Vilalba dels Arcs

Convocatòria aprovada per acord de la Junta de Govern Local núm. 21 d’11 de desembre de 2023:


· Règim específic de la convocatòria: 
Bases reguladores dels ajuts als/les estudiants d’Educació Secundaria Obligatòria, Batxillerat, Cicles formatius o de la Universitat, del municipi de Vilalba dels Arcs, aprovades en el Ple d’11 d’octubre de 2021 i publicades inicialment al BOPT de 18 d’octubre de 2021 CV E2021 – 08954,  al DOGC núm.  8527 de 21 d’octubre de 2021 i al tauler d’edictes electrònic. Publicades definitivament al BOPT de 24 de novembre CVE2021-   10251.   
· Import de les subvencions: 
L’import màxim destinat a la concessió de les subvencions previstes en aquesta convocatòria és 7.000,00 € amb càrrec a l’aplicació pressupostària 3200-48019. L’Ajuntament podria ampliar l’aplicació pressupostària en cas d’insuficiència de crèdit.
· L’objecte, les persones beneficiàries, les condicions i la finalitat de la concessió de les subvencions convocades, els requisits per a sol·licitar-les, els documents i les informacions que s’han d’adjuntar a la sol·licitud consten a les bases reguladores. 
· Procediment de concessió:
Serà el de concurrència no competitiva. La convocatòria es publicarà a la seu electrònica de l’Ajuntament i al Butlletí Oficial de la Província de Tarragona. Aquesta darrera publicitat s’efectuarà a través de la Base de Dades Nacional de Subvencions.
· Òrgan competent per a la resolució del procediment: 
L’òrgan responsable de l’atorgament de les subvencions serà la Junta de Govern Local.
· Termini de presentació de sol·licituds: 
5 dies hàbils a comptar del dia següent hàbil a la publicació de l’edicte al Butlletí Oficial de la Província de Tarragona.
· Forma de presentació de sol·licituds: 
Exclusivament per mitjans telemàtics en el registre electrònic de l’ajuntament, 
https://vilalbadelsarcs.eadministracio.cat/dossier.2 de conformitat amb l’article 14 de la Llei 39/2015 d’1 d’octubre del procediment administratiu comú de les administracions públiques mitjançant el model normalitzat i amb la documentació especificada en les bases.
· Termini de resolució i notificació: 
Serà, com a màxim, de 3 mesos a comptar de la data de tancament de període de presentació de sol·licituds i es notificarà a les persones interessades de conformitat amb l’article 40 de la Llei 39/2015, d’1 d’octubre, de procediment administratiu comú de les administracions públiques.
· Règim d’acceptació:
 La presentació de les sol·licituds implica la plena acceptació de les bases reguladores i faculta l'ajuntament per comprovar la conformitat de les dades que s'hi contenen.
· Règim general aplicable: Llei 38/2003, de 17 de novembre, general de subvencions; Reial Decret 887/2006, de 21 de juliol, pel qual s’aprova el Reglament de la LGS; ordenança general de subvencions de l’Ajuntament de Vilalba dels Arcs; Decret 179/1995, de 13 de juny, pel qual s’aprova el Reglament d’obres, activitats i serveis dels ens locals; Llei 39/2015, d’1 d’octubre, de procediment administratiu comú de les administracions públiques, Llei 40/2015, d’1 d’octubre, de règim jurídic del sector públic i el Reglament d’obres, activitats i serveis dels ens locals en tot allò que no sigui contrari a la LGS i la Llei 26/2010, de 3 d’agost, de règim jurídic i de procediment de les administracions públiques de Catalunya.
· Les resolucions dictades en execució de la convocatòria exhaureixen la via administrativa
· Règim de recursos: 
Recurs contenciós administratiu en el termini màxim de dos mesos des de l’endemà de la notificació, davant el Jutjat contenciós administratiu de Tarragona. De  manera alternativa i potestativa, recurs de reposició en el termini d’un mes a comptar de l’endemà de la notificació davant el mateix òrgan que l'ha dictat.

